Stanley Tucci

Stanley Tucci ( * 11. november 1960,  Peekskill, New York, USA) je americký herec a filmový režisér. Je známy z filmov ako The Public Eye (1992), Bozk smrti (1995), Žranica (1996), Sen noci svätojánskej (1999),  Zlatíčka pre každého (2001), Kráska z Manhattanu (2002), Smiem prosiť? (2004), Diabol nosí Pradu (2006), Pevné puto (2009), Hry o život (2012), Spotlight (2015) či Jolt (2021). Stvárnil niekoľko rolí aj v televíznych seriáloch, ako napríklad Mestečko Fortitude (2015) a Citadel (2023 - 2024).

 Detstvo a mladosť 
Tucci sa narodil 11. novembra 1960 v meste Peekskill v štáte New York a vyrastal v neďalekom meste Katonah v rovnakom štáte. Obaja jeho rodičia sú talianskeho pôvodu, majú korene v meste Marzi v Kalábrii. Tucci je najstarší z troch detí. Začiatkom 70. rokov 20. storočia rodina žila rok vo Florencii v Taliansku.

 Kariéra 
V roku 1982 získal Tucci kartu Actors' Equity, keď herečka Colleen Dewhurst, matka Tucciho priateľa zo strednej školy - herca Campbella Scotta, zariadila, aby títo dvaja mladí herci si zahrali vojakov v hre na Broadwayi, v ktorej hrala, s názvom The Queen and the Rebels. 

V roku 1985 Tucci debutoval vo filme Česť rodiny Prizziovcov, po boku Jacka Nicholsona a Kathleen Turner v hlavných úlohách. 

V roku 1991 účinkoval v životopisnej dráme Billy Bathgate s Dustinom Hoffmanom a Nicole Kidman. V roku 1994 si zahral vedľajšiu postavu v komédii To sa môže stať každému. V rokoch 1995 až 1996 hral Tucci v televíznom seriáli Vražda prvého stupňa. Tucci tým získal prvú nomináciu na Primetime Emmy Award za výkon v televíznom seriáli. Po neuspokojivých hodnoteniach sa ABC rozhodla prepracovať seriál, čo viedlo k tomu, že Tucciho z neho vylúčili.

V roku 1996 sa Tucci podieľal na scenári a réžii komediálneho dramatického filmu Žranica. Film mal premiéru na filmovom festivale Sundance, kde bol nominovaný na „Veľkú cenu poroty“. V rovnakom roku si Tucci zahral po boku Hope Davis, Parker Posey a Lieva Schreibera vo filme Cesta do mesta.

V roku 1998 si zahral v životopisnom televíznom filme Winchell (1998), v ktorom stvárnil publicistu Waltera Winchella. Za stvárnenie Winchella získal Tucci cenu Primetime Emmy a Zlatý glóbus. Druhý Zlatý glóbus získal za rolu vo filme Konferencia vo Wannsee, ktorý bol natočený v roku 2001.

V roku 2004 sa pridal k hereckému obsadeniu ako Tom Hanks, Catherine Zeta-Jones, Zoe Saldana a Diego Luna vo filme Terminál. V roku 2006 bol Tucci obsadený do filmu Diabol nosí Pradu. Jeho herecký výkon chválili viacerí filmoví kritici. Film Diabol nosí Pradu, bol pre Tucciho najvýnosnejším filmom až do Captain America: Prvý Avenger v roku 2011. Tucci hosťoval aj v televíznom seriály Pohotovosť. Za svoj herecký výkon v televíznom seriály, bol nominovaný na Primetime Emmy Award.

V roku 2009 Tucci stvárnil Georgea Harveyho, sériového vraha mladých dievčat, vo filme Pevné puto. Film bol adaptáciou románu Alice Sebold. Tucci si vyslúžil nominácie na cenu Academy Awards a Zlatý glóbus. O rok neskôr stvárnil spoločne s Patriciou Clarkson rodičov Emmy Stone vo filme Ľahko ju zbaliť. V roku 2011 si zahral vo filme Captain America: Prvý Avenger.

V roku 2012 si zahral vo filme Hry o život, pričom sa objavil aj v ďalších pokračovaniach série. V roku 2015 si zahral vo filme Spotlight. V rovnakom roku sa pripojil k hereckému obsadeniu televízneho seriálu Mestečko Fortitude, kde sa objavil v deviatich epizódach. Tiež hosťoval v animovanom televíznom seriáli BoJack Horseman, kde daboval jednu z postáv. 

V roku 2017 po boku herečiek Jessicy Lange a Susan Sarandon účinkoval v televíznom seriáli Feud, ktorý režíroval Ryan Murphy.

V roku 2020 si Tucci zahral v britskom dramatickom filme Supernova po boku Colina Firtha. Film skúma vzťah medzi dvojicou, ktorú hrajú Tucci a Firth, keď jeden z nich podľahne skorému nástupu demencie. Film mal premiéru na Medzinárodnom filmovom festivale v San Sebastiáne a odvtedy si získal ohlas u kritikov. 

V roku 2021 Tucci účinkoval v kulinárskej cestovateľskej sérii Stanley Tucci: Searching for Italy, ktorý sledoval herca na gastronomickom turné po Taliansku. Séria získala dve nominácie na Primetime Emmy Award.

 Súkromný život 
Tucciho prvá manželka Kathryn Spath (nar. 1962) zomrela na rakovinu prsníka v roku 2009. S Tuccim sa vzali v roku 1995 a mali tri deti. Pár vychovával Kathrynine dve deti z predchádzajúceho manželstva. Tucci ju opustil v roku 2002 kvôli herečke Edie Falco, s ktorou často účinkoval na Broadwayi, ale keď ich aféra skončila, Tucci sa vrátil k svojej žene a deťom.

V roku 2011 sa ako vdovec zasnúbil s Felicity Blunt (nar. 1981), staršou sestrou britskej herečky Emily Blunt. Tucci a Blunt sa vzali na civilnom obrade v lete 2012. Pár žije v časti Barnes v Londýne a spolu majú dve deti.

V septembri 2021 Tucci prezradil, že mu pred tromi rokmi diagnostikovali rakovinu orofaryngu. Podstúpil liečbu (chemoterapiu a ožarovanie) po tom, čo mu našli nádor na koreňoch jazyka, a povedal, že je nepravdepodobné, že sa nádor vráti. V novembri 2022 povedal, že stále existujú niektoré potraviny, ktoré nemôže jesť v dôsledku svojej rakoviny.

 Iné projekty 

 Externé odkazy 



 Zdroj 

Kategória:Osobnosti z New Yorku
Kategória:Filmoví herci USA
Kategória:Televízni herci USA
Kategória:Divadelní herci USA
Kategória:Dabingoví herci USA
Kategória:Filmoví režiséri USA
Kategória:Modeli USA
Kategória:Osobnosti USA talianskeho pôvodu
Kategória:Držitelia ceny Emmy
Kategória:Držitelia ceny Zlatý glóbus za najlepší mužský herecký výkon v miniseriáli alebo televíznom filme
Kategória:Držitelia ceny Zlatý glóbus za najlepší mužský herecký výkon vo vedľajšej úlohe v seriáli, miniseriáli alebo televíznom filme